Behandling af persondata i Grundejerforeningen Skansehage

Skansehage grundejerforening har på sit bestyrelsesmøde d 3. juni 2018 fastlagt følgende regler for behandling af persondata, således at foreningens personaledatabehandling er i overensstemmelse med EU’s General data Protection Regulation og Datatilsynets regler.

1. Indsamling af persondata.

Grundejerforeningen Skansehage beder medlemmer om de persondata der er nødvendige for foreningens daglige drift. Medlemmernes aflevering af disse persondata er en forudsætning for medlemskab og betragtes som samtykke til behandling af persondata i henhold til nedenstående.

1. Persondata for ejere/medlemmer.

Personnavne.

Fysiske adresser, helårsadresse og sommerhusadresse.

E-mailadresser.

Telefonnumre.

Disse data opdateres årligt i forbindelse med generalforsamlingen/ kontingentopkrævning.

1. Opbevaring og videregivelse af persondata.

De under B indsamlede persondata beror hos bestyrelsen.

De videregives til suppleanter og revisor ved behov herfor, samt til andre hvor dette er nødvendigt for foreningens drift.

1. Kendskab til persondata udover den under B anførte datatype.

Bestyrelsesmedlemmer, suppleanter og revisor kan få kendskab til yderligere personrelaterede data, som måtte blive oplyst for Grundejerforeningen Skansehage i forbindelse med kommunal sagsbehandling, ejendomskøb, byggesager, dispensationsansøgninger og lignende. Sådanne oplysninger bringes alene til bestyrelsens og videregives ikke til andre. Sådanne data opbevares ikke i et systematisk register, men indgår i foreningens arkiv og kan fremgå af bestyrelsens referater.

Sådanne data kan ikke i alle tilfælde fremsøges i foreningens arkiv. Idet arkivet er dannet over en årrække med anvendelse af skiftende teknologier og principper, ligesom arkivet – eller dele deraf – kan være gået tabt.

1. Offentliggørelse af persondata

Data som nævnt under B om medlemmernes navne, adresser og andre kontaktdata kan fremgå af referater fra generalforsamling, bestyrelsesmøder samt i medlemsbreve fra grundejerforeningen. Medlemmers telefonnumre og e-mailadresser offentliggøres ikke systematisk for offentligheden af hensyn til at beskytte medlemmer mod uønskede henvendelser. Persondata af følsom eller rent privat karakter, som måtte komme til bestyrelsens kendskab, omtales ikke i de referater, bestyrelsen offentliggør for medlemmer og andre, og bringes ikke på anden måde til offentlighedens kendskab.

1. Sletning af persondata.

De under B nævnte persondata slettes ikke f.s.v. angår ejernavne og adresser. Et skyldes hensynet til at kunne beskrive foreningens historie.

Data om ejere, der ikke længere er medlemmer af Grundejerforeningen Skansehage indgår i foreningens arkiv, som beror hos foreningens formand og kasserer. Navne og ejendomme kan fremgå af et evt. jubilæumsskrift.

1. Dataansvarlig.

Grundejerforeningen Skansehages formand er ansvarlig for foreningens behandling af persondata.

1. Kontrol.

I forbindelse med revisors gennemgang af regnskabet kontrollerer revisor, at ovenstående regler overholdes.

K. Tilkendegivelse.

Dette regelsæt tilkendegives for Grundejerforeningen Skansehages medlemmer og offentliggøres på foreningens hjemmeside.

Besluttet på bestyrelsesmøde i Grundejerforeningen Skansehage d. 3. juni 2018.